41 alumnes i un professor d'una escola d'Olot, afectats per un brot de gastrointeritis per salmonel·la - Garrotxa Digital\nComentaris tancats a 41 alumnes i un professor d’una escola d’Olot, afectats per un brot de gastrointeritis per salmonel·la\nL’agència de Salut Pública de Catalunya està investigant l’origen d’un brot de gastroenteritis que ha afectat 41 alumnes de l’escola Petit Plançó d’Olot, a més d’un professor del mateix centre. De moment, la investigació ja ha determinat que la gastroenteritis ha estat provocada per la salmonel·la. Els resultats analitzats han confirmat la presència del bacteri.\nEls nens i nenes afectats tenen entre 6 i 7 anys i són alumnes de primer i segon de primària del centre olotí, que van anar d’excursió el dia 2 d’octubre. Les primeres investigacions han determinat que els infants i el professor van menjar entrepans fets a la cuina de l’escola. En aquests moments s’investiga quin va ser l’aliment vehiculador i on es va produir la contaminació.\nUn total de 24 infants van ser atesos al Centre d’Atenció Primària Garrotxa o a l’Hospital d’Olot. Cap d’ells va haver de ser hospitalitzat, tot i que tres d’ells van estar unes hores en observació. Els afectats presentaven vòmits, nàusees, diarrea i febre.\nDes del centre educatiu, consultat per OLOT TELEVISIÓ, asseguren que s’han seguit escrupulosament el protocol d’actuació establert en aquests casos.


L’home del temps no estima el 5G | Manifesta\nL’home del temps no estima el 5G\nVodafone ha anunciat que avui, 15 de juny, llençarà la primera xarxa comercial 5G a l’Espanya. Tanmateix, la tecnologia insígnia de la nova generació de telefonia mòbil, que s’implantarà al llarg del proper any, té efectes col·laterals. Es diu que serà una autèntica revolució, l’impacte de la qual va més enllà d’un simple canvi de tecnologia. La gran promesa d’un salt qualitatiu en les connexions, amb transferència de dades fins a 10 cops més ràpides que les actuals, està provocant també molts mal de caps.\nNo només suposa un important augment del consum d’energia (i de les emissions contaminants), sinó que també dificulta les operacions d’altres sectors. Per exemple, i interfereix els satèl·lits d’observació meteorològica i redueix l’espectre actualment utilitzat per la Televisió Digital Terrestre (TDT).\nEl cicló 5G fa perillar la predicció del temps\nUna recent investigació de la prestigiosa revista científica Nature assenyala que els dispositius connectats amb tecnologia 5G interferiran significativament els satèl·lits d’observació, fonamentals per a la predicció del temps.\nAls Estats Units ja ha començat l’adjudicació de bandes entre els 24.25 i els 25.25 gigahercis (Ghz). La publicació de Nature adverteix que els dispositius que utilitzen la banda més propera als 23.8 Ghz (la que utilitzen els mesuradors meteorològics que monitoritzen la concentració de vapor d’aigua a l’atmosfera) impediran l’elaboració de pronòstics del temps fiables.\nEl Centre Europeu per a Prediccions Meteorològiques de Rang Mitjà s’ha aliniat amb les reclamacions de l’Administració Nacional Oceànica i Atmosfèrica dels Estats Units (NOAA, sigles en anglès) i l’Agència Espacial Nord-americana (NASA). Les tres institucions han demanat a la Comissió Federal de Comunicacions (FCC) que col·labori per trobar una solució a aquest problema, que afectarò totes les agències meteorològiques que s’alimenten de les dades americanes.\nLa implantació de la tecnologia 5G també afectarà les operacions de la TDT, ja que aquesta deurà alliberar la banda la banda de 700 megahercis, necessària per portar la cobertura del 5G fins als territoris més remots.\nLa Comissió Nacional dels Mercats i la Competència (CNMC) ja ha advertit que això suposarà una pèrdua de fins al 30% de l’espectre que actualment utilitza la TDT.


L’Eix Besòs Circular recull gairebé 90 tones de residus - Línia Nord ed. Barcelonès Nord\nL’Eix Besòs Circular recull gairebé 90 tones de residus\nRedacció|2022-06-09T12:49:23+02:009 juny 2022|Sant Adrià|Línia Nord ed. Barcelonès Nord\nEl circuit de recollida va aplegar 2,8 tones d’envasos el 2021. Foto: Pexels\nEl circuit privat de recollida de residus orgànics i envasos lleugers de l’Eix Besòs Circular va recollir durant l’any passat 86 tones de matèria orgànica i 2,8 tones d’envasos lleugers a un total de 14 empreses dels polígons d’activitat econòmica de les ciutats de Sant Adrià de Besòs i de Badalona.\nEn total, aquesta recollida de matèria orgànica i envasos lleugers ha evitat l’emissió de 21,46 tones de diòxid de carboni. Si afegim els resultats del circuit de recollida de l’any anterior, el 2020, l’emissió estalviada de diòxid de carboni és de 37 tones.\nAquestes dues fraccions, orgànics i envasos lleugers, van a parar a la planta de tractament Ecoparc 2, situada a Montcada i Reixac. Allà, la fracció orgànica es converteix en compost o en biogàs, tancant així el cicle.\nPel que fa als envasos lleugers, són tractats segons les seves característiques per tal de recuperar per a un nou ús els materials que els componen.\nEs tracta d’un circuit privat de recollida de residus, ja que les empreses que hi participen estan ubicades a polígons d’activitat econòmica i acostumen a generar residus específics, de manera que no disposen del servei públic de recollida municipal.\nL’objectiu de l’Eix Besòs Circular és oferir un servei de suport a la indústria local del Barcelonès Nord per apropar-la a les pràctiques de l’economia circular i la sostenibilitat ambiental.\nLa iniciativa està impulsada per l’Ajuntament de Sant Adrià de Besòs, el de Badalona a través de Reactivació Badalona i el de Santa Coloma de Gramenet, a través de Grameimpuls.


Noticies - Bon ritme de venda d'entrades per a la representació adaptada del musical "Els miserables" al carrer del Balç\nBon ritme de venda d'entrades per a la representació adaptada del musical "Els miserables" al carrer del Balç\nL’obra, que porta per títol “El carrer dels Miserables”, es representarà aquest cap de setmana. Les entrades anticipades disponibles tenen un preu de 5 euros i es poden comprar per Internet o les taquilles del Kursaal.\nLa representació adaptada del musical “Els miserables” que tindrà lloc aquest cap de setmana al carrer del Balç està despertant una forta expectació i ja s’ha venut gairebé el 50% del total de l’aforament previst que estava a la venda de forma directa a les oficines del mateix Centre d’Interpretació. La resta d’entrades disponibles es poden comprar a les taquilles del teatre Kursaal o bé a través d’Internet a la pàgina www.kursaal.cat\nAquest espectacle s’emmarca dins les activitats organitzades pel carrer del Balç amb l’objectiu de donar a conèixer i dinamitzar aquesta joia patrimonial de la ciutat de Manresa. En aquesta ocasió la música pren protagonisme amb l’espectacle “El carrer dels Miserables” una representació adaptada del musical “Els miserables”, compost el 1980 pel compositor francès Claude-Michel Schönberg i basat en la novel·la homònima de Victor Hugo i escrita el 1862.\nL’adaptació musical d’aquesta obra és possible gràcies als 80 participants de les escoles de música Esclat de Manresa, Escola Municipal de Música de Sallent, Escola Municipal de Música d'Artés, així com actors, regidors i tècnics que hi participaran a títol individual.\nNovament el carrer del Balç esdevindrà un escenari ideal per acollir aquesta idea. L’ entorn del carrer medieval per si sol transportarà a l'espectador a la misèria que els protagonistes de la història van viure. L'espectacle transcorre per racons de tot el carrer medieval i el mateix centre d'interpretació, en un recorregut itinerant ple de dinamisme i que sorprendrà a tots els assistents.\nL'obra té una durada d’una hora i es representarà el proper dissabte i diumenge en passis a les 17 - 17:30 - 18 - 18:30 - 19 i 19:30. Cada mitja hora i amb places limitades a 30 persones per passi.\nEl preu de les entrades anticipades és de 5 euros. El mateix dia també es podran adquirir les entrades directament al carrer del Balç a un preu de 8 euros, respectant l’aforament marcat .


Setmanari Punt TIC - núm. 647 | Xarxa Punt TIC\nSetmanari Punt TIC - núm. 647\n27 de març - núm. 647\nCatlabs analitza els resultats de les sessions realitzades arreu de Catalunya\nEl programa pretén articular un veritable sistema d’innovació participatiu i obert al conjunt de la ciutadania. L ’última d’una sèrie de presentacions al territori, va servir per fer repàs de les accions realitzades per Catlabs fins ara, fer-ne una anàlisi i compartir-ho públicament.\nEl Concurs europeu d'innovació social 2017 posa el focus en la inclusió digital\nUs recordem que encara sou a temps de participar en aquest certamen europeu que aboga per un canvi tecnològic i una transformació digital més inclusius. Atorgarà tres premis de 50 mil euros a les millors idees per a la inclusió digital. El període per participar-hi acaba el 7 d'abril.\nTots els telecentres europeus estan cridats a participar a la Get Online Week 2017, que comença avui, 27 de març, i s'allarga fins al 2 d'abril. Anima la ciutadania a aprendre, participar, compartir i crear a través de milers d'activitats que aborden la transformació digital i els seus efectes.\nParticipeu a l'enquesta sobre la situació professional de la dinamització digital!\nUn grup de dinamitzadors/ores TIC està treballant pel reconeixement i la visualització d'aquesta figura professional. El primer pas és analitzar la situació actual: han creat una enquesta i demanen la col·laboració de totes les persones dinamitzadores. Servirà per conèixer la tendència general i establir unes línies de treball.\nEl proper 30 de març, a les 16.00 hores, Citilab celebrarà la jornada gratuïta "IoT: com fer intel·ligents els objectes". Estracta d'una sessió de quatre hores que vol donar a conèixer la Internet de les Coses, un concepte propi del nostre món cada cop més digital. La inscripció està oberta.\nLes xarxes de telecentres estatals es troben a Múrcia\nEl 22 i 23 de març s'ha celebrat la 16a trobada de la Comunidad Redes de Telecentros, al parc tecnològic de Múrcia. Els anomenats "nadius digitals", la formació per a dinamitzadors/ores i la robòtica educativa n'han estat els protagonistes.\nL'1 d'abril és l'Arduino Day!\nSabeu que Arduino també té el seu dia? És l'1 d'abril i se celebra arreu del món amb més de 400 activitats al voltant d'aquesta plataforma. A Catalunya tindran lloc dos esdeveniments, un a l'Escola Politècnica Superior d'Enginyeria de Manresa (EPSEM) i l'altre a l'Escola d'Enginyeria de Barcelona Est de l'UPC. Tots dos avancen la festa al divendres 31 de març.\nDel 27 de març al 2 d'abril [+info]


El Pas de la Casa ‘guanya adeptes’ - Altaveu el diari digital d'Andorra\nEl Pas de la Casa ‘guanya adeptes’\nEl segon dia de mobilitat total a França ha portat una major afluència de visitants a la localitat fronterera, que es prepara, si res no ho espatlla, per tenir un bon cap de setmana de visites i compres\n16/12/2020 (14:23 CET)\nEl segon dia de mobilitat total a França ha portat una major afluència de visitants al Pas de la Casa. Tot i que el dimarts 15, marcat en xifres ben grosses al calendari, ja va arribar més gent a la localitat fronterera que no pas els dies previs, en què només podien accedir al Pas els residents a l’Arieja i als Pirineus Orientals, aquest dimecres la presència de visitants i compradors ha estat molt major, una situació que anima a preveure un bon cap de setmana.\nSón molts els ciutadans francesos de les àrees properes al Principat que estaven esperant poder traslladar-se fins al Pas de la Casa per poder agafar provisions per passar les festes de Nadal, més encara quan no està clar si hi poden haver nous confinaments parcials o totals vista l’evolució de les dades epidemiològiques. Així les coses, són diversos els residents fins a Tolosa que estan pujant fins al Pas per fer les compres necessàries.\nEl Pas espera un bon cap de setmana després d’una ‘reobertura’ correcta però no espectacular\nAmb tot, almenys aquest dimarts, s’esperava un volum d’afluència molt major del que finalment ha estat. El fet que aquest dimecres hi hagi més compradors ha fet incrementar una mica l’optimisme, encara que vista la situació i la incertesa que genera la pandèmia tot plegat és molt moderat i encara més relatiu.


anna gasser wiki: tot per saber sobre medalla d’or olímpics 2018\nAnna Gasser: guanyadora de la medalla d’or olímpica i snowboarder\nTots els amants dels esports, sobretot els amants dels jocs de neu, encara estan entusiasmats amb els recents Jocs Olímpics d’hivern del 2018 que van finalitzar a finals de febrer. Ni tan sols sobre els propis jocs que passen de nou a passar quatre hores, sinó sobre els guanyadors que es van emportar medalles a casa en diferents categories. Àustria no es queda il·lusionada perquè una d’elles, Anna Gasser, va aconseguir acabar primer i obtenir una medalla d’or en l’esdeveniment Big Air dels Jocs Olímpics d’hivern del 2018. El snowboarder porta l’esport des dels 18 anys i va fer la major part de la seva campanya a Facebook i Instagram. Anna Gasser competeix en slopestyle i big air, i viu a Millstatt. Després que Gasser es classifiqués als Jocs Olímpics d'hivern del 2014, va passar a les finals. Ha guanyat diverses medalles d'or, dues de plata i bronze en la seva carrera. Però hi ha més informació sobre Gasser que fa que el snowboarder sigui digne de destacar, inclòs el seu premi a l'esportista d'esportista femení d'acció femenina. Anna Gasser, de 26 anys, va néixer a Villach, però actualment viu a Millstant. Va començar a competir com a snowboarder a la temporada 2010-11. Abans de començar a competir en slopestyle i big air, Gasser estava a la Selecció Nacional de Gimnàstica d'Austràlia. Anna Gasser va competir per primera vegada als Campionats del Món de snowboard FIS el 2013 i va aconseguir acabar 18a. El snowboarder va acabar el tercer lloc al Mundial del mes de gener del 2014. Abans, Gasser s’havia convertit en la primera snowboarder femenina que va fer una patada de Cab Double Cork 900 i una salta doble a la mitja volta. Als Jocs Olímpics d’Hivern de 2014, no va aconseguir guanyar cap medalla després de caure a les dues curses i va caure al desè lloc. Tot i això, no tots els anys van ser terribles per a Gasser, ja que va aconseguir guanyar 3 medalles dels X X Games el 2017. També va avançar a guanyar una medalla d'or en slopestyle al Burton US Open i fins i tot una altra medalla d'or als Campionats del Món. En aquell moment, la pèrdua dels Jocs Olímpics d'hivern del 2014 no li era al cap.\nCom Anna Gasser es va convertir en snowboarder?\nAnna Gasser es descriu com a valenta, de mentalitat ampla i oberta i ha demostrat tots aquests trets guanyant la majoria de les seves competicions, fins i tot guanyant el premi a la millor esportista d’esports d’acció femenina Espy. Amb només completar un Cab Double Cork 900, es va convertir en una estrella durant la nit i va ser com obrir una nova generació de freestylers femenins. Anna Gasser sempre va ser activa de petita i va ser activa en gimnàstica. Primer, Gasser ho feia com a hobby, però més endavant es va convertir en gimnàstica artística i als 15 anys ja estava cansada d’això i va pensar que feia temps. Durant els tres anys següents, no es va dedicar a cap esport i va observar que alguna cosa era correcte. La sensació va fer que Gasser desenvolupés un interès pel surf de neu, gràcies al seu cosí. A l'estiu, la cosina de Gasser li va mostrar algunes imatges de snowboard a Instagram i Facebook, així com alguns vídeos a YouTube i es va enganxar a l'instant. L’hivern següent, Gasser va trepitjar un snowboard per primera vegada i dies després, va sentir que volia ser professional. Les seves amigues van riure d'ella quan van sentir la seva ambició quan van sentir que el snowboarder la portava al següent nivell. Per a la seva sorpresa, Gasser es va convertir en la primera dona que va aterrar un Double Cork 900 tres anys després que es convertís en snowboarder. Anna Gasser va declarar que es va desenvolupar ràpidament per la seva forma física i també per la seva determinació. Es va embarcar massa des del primer dia després que es va interessar i fins i tot va perdre gairebé el 50 per cent de les lliçons del darrer any escolar. Després d’acabar l’escola, va prendre un any buit i va anar a Amèrica i es va concentrar en el surf de neu. Quan Gasser va tornar al seu país natal, ningú no esperava gaire d’ella i després va fer el truc i, de sobte, va tenir tota l’atenció.\nAnant a la gran medalla d'or aeri\nAmb el seu doble cork 1080s, Anna Gasser es va convertir en la primera campiona olímpica en snowboard big air als Jocs Olímpics d’Hivern de 2018 i va obtenir una medalla d’or. Després que el snowboarder, que també fos bo en l'esportista, aconseguís guanyar l'or, no va poder amagar la seva il·lusió i va publicar fotos d'ella amb la medalla a Instagram i Facebook. El progrés va ser el que va utilitzar Gasser i el format va crear una estratègia interessant. La puntuació de cada pilot va ser determinada per les seves dues millors puntuacions, però aquestes puntuacions provenien de diferents trucs que realitzaven. Anna Gasser va ser realment coherent durant tota la competició i es va obrir amb un cabell doble de subflip, que és un truc que havia dominat bé. En el seu segon intent, el snowboarder va posar un doble tap de volta 1080p. Es va dirigir cap a la darrera carrera, Gasser va quedar al segon lloc uns quants punts per darrere de Jamie Anderson. Gasser va declarar que es va allotjar allà i era conscient que ell tenia l’avella i va pensar que hauria d’arriscar-se més a prendre or perquè ho mereixia. Va baixar i va aterrar el seu corc doble de corredor 1080 i va impressionar als jutges que li van donar un 96, que va ser la puntuació més alta mai atorgada a qualsevol truc individual i va desconcertar Anderson al segon lloc. Anderson dels Estats Units es va conformar amb una medalla d’argent, però estava tan a prop d’aconseguir una medalla d’or. Ho va fer tot amb èxit en les dues primeres tirades i va aconseguir aconseguir els màxims punts situant-se a prop de la medalla d’or. No obstant això, en la seva tercera carrera, no ha pogut aterrar el truc després del doble corc de la cabina 1080 i és aquí on Gasser va aconseguir vèncer-la aconseguint aterrar i aconseguint més punts. Després de la cursa, Anderson va declarar que el suro doble 101 de cabina no era coherent i que ho havia començat el dia abans de la competició. De manera que el snowboarder nord-americà va triar jugar una mica segur, però no va funcionar, però es va sentir orgullós de provar-ho. El Zoi Sadowski de Nova Zelanda es va emportar el bronze.\nquant de temps deixar henna a les celles\nElla no ha completat cap tipus de carrera a slopestyle\nL’inici del slopestyle es va retardar gairebé dues hores a causa del vent després que els funcionaris cancel·lessin l’esdeveniment íntegrament l’11 de febrer. Els forts vents creuats van causar estralls durant les finals d’esquí de neu de les dones en els Jocs Olímpics d’hivern del 2018 i alguns competidors. va demanar l’ajornament de l’esdeveniment i el dilluns. Només cinc dels 25 pilots que van competir van poder disminuir a la primera tirada sense caure en les condicions difícils que incloïen neu dura i cap dels pilots va acabar dues curses lliures d'errors. Jamie Anderson, que Gasser va derrotar a l’aire gran, va conservar el títol dels Jocs Olímpics d’Hivern del 2014 que amb un excel·lent punt de 83,00 punts al Phoenix Snow Park. Anna Gasser es trobava entre els corredors de slopestyle que no van poder completar cap cursa. Gasser va argumentar que se suposava ajornar i va dir a la premsa que intentaven parlar amb els funcionaris, però es van sotmetre a la pressió perquè competissin aquell dilluns, però van tenir tres setmanes per organitzar l’esdeveniment. També va dir que era només Anderson qui volia que la competició continués només perquè tenia la carrera més segura, però tots els altres volien que es posposés la carrera. Abans de començar la primera carrera, Gasser només plorava perquè no estava preparada.\naniversari sexy del marit\nFets sobre el snowboarder i el seu patrimoni net\nEstà patrocinada per grans empreses, entre elles Red Bull\nGasser s’aixeca com un skateboarder tant a nivell tan fosc com a l’aire gran i va atraure fins i tot les grans empreses que hi van donar suport. Actualment està sota el patrocini de Burton, Red Bull, anonimat, Blue-Tomato.com, MiniCooper, Love-Distribution i AbsolutePark. Gasser és una de les grans estrelles d’Àustria i des de fa uns anys, la seva programació l’ha allunyat de casa i ha aparegut en esdeveniments de patrocini, però Gasser mai no s’oblida de les seves arrels. Anna Gasser va dir a Burton Girls que durant la temporada, no pot tenir temps a casa perquè sol viatjar la major part del temps i durant la temporada baixa, tracta de relaxar-se a casa durant unes setmanes perquè estima la seva família. i li agrada estar a casa amb ells.\nGasser emocionat amb el futur del surf de neu de la dona\nEn un esport que canvia contínuament, Gasser no està preocupat pel que seguirà. De fet, ella està disposada a veure el creixement del snowboard femení. Quan parlava amb Burton Girls, Gasser va dir que era realment fantàstic veure progressar el surf de neu de les dones. Va assenyalar que els trucs i l'estil eren millors per a molts adolescents com Hailey i Chloe, però no tenia per què preocupar-se. Però Gasser només confia. Va tornar a la temporada 2016-2017 després de curar-se de la seva curta lesió que l'havia deixat perdre la temporada anterior. No obstant això, quan va tornar, va pujar al podi en gairebé tots els esdeveniments on va participar, inclòs el slopestyle Open de Burton als Estats Units i la prova aèria dels Jocs Olímpics d’hivern 2018. El guanyador del premi Espy a l’esportista femení d’acció esportiva també va guanyar tres medalles dels X Games i un títol mundial de la temporada de snowboard.\nEl seu estil de signatura és la doble cabina de baix pes\nAquest és l'estil que ho va canviar tot i va convertir en Anna Gasser un nom de casa. A la temporada 2017-2018, va aconseguir aterrar la cabina doble subflip en les seves pistes de slopestyle durant la temporada 2017-2018 i això la va situar al capdamunt de l’esport. També la va animar a provar altres trucs com el doble suro 1080, que ho va fer bé als grans campionats aeris el març de l'any passat i, mentre s'entrenava a l'agost, va aconseguir portar una cabina de doble corcho 1080. Tot i així, el seu objectiu era agafar grans. l’aire, i ella ha dominat l’esport.\nEs desconeix el valor net d'Anna Gasser, però el fet de ser una estrella del seu país amb el Premi Millor Millor Esportista d'Esports d'Acció Femenina, que esperaria que tingui un valor net digne. A més, amb la medalla d’or, va rebre alguns premis augmentant el seu valor net, sense oblidar els seus patrocinadors.\nFer una medalla d’or en un esdeveniment internacional és una de les maneres de ser una heroi nacional i Anna Gasser ara sopa amb altres figures i figures australianes a causa dels seus èxits. El futur també és prometedor per a ella. Podeu seguir Gasser a Facebook i Instagram.\nquants ous pot menjar un diabètic en un dia\nEntreteniment Lukas Klapfer Wiki: esquiador combinat, valor net, medalla de bronze i fets per saber\nEstil De Vida Mal de panxa? Aquí teniu 10 maneres de curar un malestar estomacal\nConeix-ho tot sobre el productor Jordan Schlansky a CONAN\n21 postres vegans que abandonen el lacti però no el sabor


Educació avala el nou mapa de zones escolars de Girona ciutat - Diari de Girona\nEducació avala el nou mapa de zones escolars de Girona ciutat\nEs creen tres noves zones i se situa Girona Est a cavall de dues per evitar la segregació escolar i afavorir l'equitat\nacn | girona 08.02.2021 | 15:12\nEducació avala el nou mapa de zones escolars de Girona ciutat Diari de Girona\nEducació ha avalat el nou mapa de zones escolars de Girona ciutat, que ja es podrà aplicar a partir del curs vinent 2021-2022. La nova sectorització, que l'Ajuntament va aprovar a finals de l'any passat, compta amb el vistiplau del Consell Municipal d'Educació, les direccions dels centres educatius i les associacions de pares, mares i famílies (AMPA i AFA). El mapa, impulsat per afavorir l'equitat educativa, divideix la ciutat en tres franges diferents de les actuals (les zones A,B i C) i situa el barri de Girona Est a cavall de dues d'elles. "Una nova zonificació és important per poder avançar en la lluita contra la segregació escolar a la ciutat, i avui ja és una realitat", assegura el regidor d'Educació, Àdam Bertran.\nPIMEC i el Govern presenten un pla per salvar empreses pels efectes de la Covid-19.\nEl Departament d'Educació convoca noves oposicions per a 3.490 places.\nEl nou document, que es començarà a aplicar el curs escolar 2021-2022, va ser aprovat prèviament per l'Ajuntament de Girona a finals del 2020 i la setmana passada pel Departament d'Educació de la Generalitat de Catalunya. També compta amb el vistiplau del Consell Municipal d'Educació, les direccions de centres educatius i les AMPA i AFA.\n"Una nova zonificació educativa a Girona és important per poder avançar en la lluita contra la segregació escolar a la ciutat, i avui ja és una realitat", assegura el regidor d'Educació de l'Ajuntament de Girona, Àdam Bertran, que agraeix "la gran tasca que ha realitzat tota la comunitat educativa que ha estat treballant incansablement durant mesos per desencallar-ho". "Hem de continuar treballant en noves mesures que conjuntament afavoreixin l'equitat educativa", ha afegit.\nEl nou mapa se suma al conjunt de mesures que s'estan impulsant per disminuir l'índex de segregació escolar a la ciutat. A partir d'ara, Girona queda dividida en tres franges horitzontals diferents de les actuals (les zones A, B i C). Dins de la zona B, es posa especial atenció als barris de Girona Est, fent que pertanyin a dues zones (les B i C).\nDins el Pacte de ciutat\nL'Ajuntament de Girona va aprovar el Pacte de ciutat per combatre la segregació escolar al ple del juliol del 2020. El document, que va tirar endavant per unanimitat, també havia rebut l'aval del ple del Consell Municipal d'Educació de Girona. El pacte té com a finalitat la millora de l'escolarització per a tots els infants i joves de la ciutat per evitar els desequilibris en l'accés a l'educació i en els resultats.\nUn dels punts del primer eix de treball amb relació a la planificació i gestió de l'oferta de places escolars, establia la necessitat de revisar el mapa de zones per ajustar-lo al potencial d'oferta i demanda, als canvis socioeducatius i urbanístics de la ciutat, i per aconseguir generar dinàmiques beneficioses d'equitat escolar en l'accés, element clau de lluita contra la segregació escolar. "Unes demandes que inclou el nou mapa que s'acaba d'aprovar", destaca l'Ajuntament de Girona.


Per posar la sanitat privada a l'abast de moltes persones.\nFa més de 50 anys que les famílies s'interessen per aquesta assegurança amb la cobertura de serveis més àmplia i el quadre mèdic més gran de Barcelona. Qualitat i experiència, tot en el mateix producte.\nEl pla perfecte perquè gaudeixis de tots els serveis extrahospitalaris amb la garantia de la millor qualitat assistencial. Medicina general, pediatria, especialitats mèdiques o proves són només alguns exemples del que podries contractar avui mateix.\nEl Pla Bàsic amb un plus de protecció ja que, a més dels serveis sanitaris, disposaràs d'una indemnització de 25.000€ en cas de mort o invalidesa permanent per accident. En cas que ho desitgis, pots incrementar aquest plus de cobertura en la quantitat que vulguis.\nEl pla per començar amb la millor assistència. Amb una cobertura ajustada a les necessitats del dia a dia i amb la garantia de qualitat que et dóna Assistència Sanitària. Podràs contractar aquesta assegurança al millor preu.\nAquesta és l'assegurança que, a partir dels 54 anys creix amb tu. Podràs contractar la pòlissa amb la qual disposaràs d'una total cobertura (totes les especialitats mèdiques, proves, hospitalitzacions, intervencions quirúrgiques, ...), amb un copagament de serveis variable i una prima ajustada.\nAssegurança pensada per a totes aquelles persones residents a Espanya que vulguin una màxima cobertura nacional, però amb la possibilitat d'escollir a l'estranger el metge i l'hospital que desitgin amb sistema de reemborsament de despeses.\nPòlissa d'indemnització econòmica en cas de ser hospitalitzat o de ser intervingut quirúrgicament. Aquesta assegurança et permetrà fer front a despeses imprevistes en el moment en què més ho puguis necessitar.\nPòlissa d'indemnització econòmica en cas de mort o invalidesa per accident. També podràs contractar riscos complementaris com la subvenció d'estudis per a menors de 21 anys, assegurant així la formació continuada dels teus fills.


El gran artista i Altea - Levante-EMV\nEl gran artista i Altea\n08·08·18 | 20:35\nEl gran artista i Altea levante-emv\nHa faltat Pep Laguarda, gran artista, amb discs inoblidables i un bon amic, que m'ha ajudat moltíssim: tots els noms que gaste amb les meues activitats creatives són invenció d'ell: Factoria Rifi, «El Bar del callejón», «Samara Times», «Travel Heart»,etc...\nEs podria dir que jo sóc una invenció seua. A banda de participar en tots els meus projectes d'una forma o altra, em va portar a casa al guitarrista Jesus Vidal Siota, del que deia que no tocava la guitarra sinó que l'acariciava i el considerava un dels millors guitarristes de l'Estat Espanyol. Aquest, li havia acompanyat en els directes durant 8 anys, després de tocar amb Manolo Tena en Cucharada.\nAmb Jesús, «el llegenda», hem fet una trentena de cançons, amb la seua música i les meues lletres, que han eixit al disc «El Bar del callejón» i altres que estan interpretades pel grup Toix, d'Altea. Volien organitzar-li un homenatge però hem arribat tard. És l'hora de què ho faça À punt.\nPep, en l'etapa de l'antifranquisme venia molt per Altea, molts anys després venia a ajudar-me fins que un dia, gràcies a les excel·lents indicacions de trànsit des de València, va acabar en Albacete. Ací conservava molts amics. Lluís Llach, en la seua etapa valenciana i alteana (hi venia molt també) es va posar gelós perquè tots teníem el disc de Pep i cap d'ell.\nPep va ser co-fundador amb Josep Vicent Marqués del grup anti-franquista, feminista i nacionalista Germania Socialista, i es va faixar amb els fatxes en els enfrontaments que teníem els estudiants en la facultat de Dret. Encara conserve la seua imatge de gegant arriant unes bones hòsties. Però, després en els tancaments nocturns que féiem en la facultat d'Econòmiques ens distreia amb la seua guitarra, fent improvisacions amb la veu d'una ingeniositat que ens entusiasmava.\nDe caràcter escorpí no refusava l'enfrontament, com el que va tindre en Bellreguard amb Alaska, pel repartiment d'escenari o amb el seu íntim amic Amadeu Fabregat en la seua etapa de director de TV Valenciana al que va colpejar en el seu despatx per diferències d'opinió. Després, aquest, quan anava Pep a Madrid a visitar-lo li posava cotxe i xofer.\nFa poc va perdre la persona amb la qual convivia i que el cuidava i, donat el seu fluix estat de salut, ho va pagar. A pesar del seu gran talent no va produir tot el que la seua capacitat possibilitava. Era poc feiner. No obstant això, amb el seu primer disc va aconseguir el que molts cantants encara no han aconseguit en deu. Això va ser fruit de la seua màgia i del moment en què ho va gravar en Deià amb unes col·laboracions esplèndides.\nL'estil no tenia res a veure en el de la Via Laietana catalana, com ho han definit alguns comentaristes. Si de cas algunes cançons del segon disc. Es tracta d'un estil únic, original, fruit de moltes influències del folk i pop, sobretot de Dylan, i on capta l'ànima de la Mediterrània i de les muntanyes de la seua vora. Amb una senzillesa complexa que aconsegueix atrapar a tota classe de públics.\nEl segon i darrer disc ho va treure trenta i tres anys després, pot ser perquè sabia que era molt difícil eclipsar el primer. Tot el que va gravar en minidiscs com a projectes de cançons s'ho va passar a Pau Roca, el de La Habitación Roja, i Litoral, que espere faça un bon ús d'aquesta herència.\nVoldria acabar amb els versos que va escriure V. Martí d'Altea i que són el principi de la cançó «alceu-vos, xe, que ja és de dia/sent», del disc «Brossa d'ahir»: «Sent la nit en la pell/la mar en els ulls/els núvols en el cervell/i el teu estrany estimar/el sent com un ocell volar». Descansa en pau, amic. I gràcies per tot.


Casa Videira Funchal Portugal - Ofertes d'hotels amb els MILLORS DESCOMPTES EN LÍNIA\nRua Dr. Pita No9, 9000-089, Santo Antonio, Funchal, Portugal - Veure al mapa\nMés informació sobre Casa Videira\nSituat a Santo Antonio, Casa Videira és el lloc perfecte per gaudir de Funchal i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Casa Videira, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix Wi-Fi gratuït en totes les habitacions.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Funchal, el Casa Videira és el lloc perfecte per una estimulant i emocionant escapada.


El president de la Diputació de Castelló demanarà una reunió amb Adif i Renfe per a analitzar la possible afecció del tren en l’incendi de Caudiel - Maestrat TV\nEl president de la Diputació de Castelló demanarà una reunió amb Adif i Renfe per a analitzar la possible afecció del tren en l’incendi de Caudiel\nJosé Martí subratlla en el ple de la institució provincial “la professionalitat” de tots els efectius que es van desplegar per a sufocar les flames i destaca el “absolut suport a tots els alcaldes de la comarca en les seues reivindicacions”\nCastelló, 21.06.2022. El president de la Diputació de Castelló, José Martí, ha anunciat aquest matí la seua intenció de demanar una reunió amb els responsables de Renfe i Adif per a analitzar l’estat i manteniment del traçat ferroviari que creua la comarca de l’Alt Palància després de determinar-se, en una investigació preliminar, que l’incendi que va cremar 150 hectàrees en el terme municipal de Caudiel va poder deure’s a les espurnes ocasionades pro el pas del tren.\nJosé Martí, en l’apartat de precs i preguntes de la sessió plenària corresponent al mes de juny, ha insistit que «hem d’esperar que acabe la investigació, però sembla clar que durant aquests dies, al marge del foc a Caudiel, hi ha hagut conats d’incendi en la zona que tindrien relació directa amb el tren». Per tal motiu, ha insistit que «tots els alcaldes i alcaldesses de la zona tindran l’absolut suport d’aquesta Diputació en les seues reivindicacions, i esperem poder parlar amb Renfe i Adif per a parlar d’aquest tema i buscar solucions».\nEl president de la Diputació ha assenyalat que, acompanyat pel diputat de Bombers, Abel Ibáñez, va ser present en el lloc de comandament de Caudiel per a estar al costat dels afectats i «compartir la seua preocupació». Així mateix, ha volgut aprofitar per a «lloar la gran gran professionalitat de tots els bombers i bomberes del Consorci Provincial, de la Generalitat, de les brigades forestals, dels voluntaris, de Protecció Civil i del la UME, perquè la seua labor ens hauria d’omplir a tots i totes d’orgull».


Àmbit: Nacional: Todas la poblaciones nacionales.\nTarifa: Consultar les tarifes vigents.\nLa bústia de vacances permet emmagatzemar les trameses rebudes pels destinataris a l'oficina de Correos (de referència) durant el període de temps contractat, a causa de l'absència temporal del sol·licitant del seu domicili.\nServei destinat a particulars: En particulars, es poden incloure a la mateixa Bústia de Vacances fins a sis titulars diferents que resideixin al mateix domicili.\nLloc i terminis de contractació: Aquest servei es pot contractar a les oficines de Correos i en línia a través de l’enllaç següent. Des d’una setmana, com a mínim, fins a 14 setmanes, com a màxim.\nDues modalitats de recepció del correu en acabar el contracte: El destinatari pot triar entre dues modalitats per rebre les trameses: o Correos les hi porta a domicili o pot optar per recollir-les ell mateix a l’oficina on està ubicada la bústia.\nConsulta totes les nostres tarifes vigents.


El Barri Antic i Valldaura s'omplen d'actes festius - Regió7 :: El Diari de la Catalunya Central\nEl Barri Antic i Valldaura s'omplen d'actes festius\nEls dos programes sumen prop d'una trentena de propostes lúdiques\nConcert i vermut sota els porxos de l'ajuntament arxiu/mireia arso\nConcert i vermut sota els porxos de l'ajuntament\nAvui arrenquen les festes d'estiu del Barri Antic i de Valldaura amb programes que sumen prop d'una trentena de propostes lúdiques.\nAl Barri Antic, avui el Casal-ot i Joves del Nucli Antic oferiran una tarda de jocs infantils entre els car-rers de la Mel i d'Urgell, de 2/4 de 6 a 2/4 de 8. A les 10 de la nit sortirà una caminada popular nocturna de la plaça Major fins a la torre de Santa Caterina. Es baixarà de tornada pel Congost i el passeig del Riu i es podrà prendre un refrigeri i fer un tast de vi del Pla de Bages. Cal portar un llum frontal o de mà per al recorregut.\nDemà hi haurà una matinal de jocs infantils a la Plana de l'Om, de les 10 del matí a les 2 del migdia. En un altre escenari, a 2/4 d'1 del migdia a la plaça del Carme, vermut musical. I, a la nit, sopar solidari sota els porxos de l'ajuntament, a 2/4 de 10, a 5 euros el tiquet, a benefici de Càritas.\nDiumenge, a la 1 del migdia, concert vermut, a càrrec d'alumnes de l'orquestra infantil Llum de Manresa, i entrega del premi de balcons florits, als porxos de l'ajuntament, amb un pica-pica. A la plaça del Carme, al migdia, maridatge musical.\nAl barri de Valldaura, aquest matí començarà el programa amb una caminada seguida de campionat de dòmino per parelles i, a 2/4 de 5 de la tarda al casal La Nostra Llar, directe amb Rossend. Al casal hi haurà exposicions de vestits de paper i de manualitats i labors.\nEl pregó de festes serà a 2/4 de 9 del vespre a càrrec de Neus Comellas, regidora en funcions de Projecció de Ciutat i Festes.\nDemà, a 2/4 de 10 del matí, cercavila amb batucada amb minigeganters i l'animador Moi, amb sortida de la plaça 8 de Març. En aquest mateix escenari, a les 11 del matí, espectacle d'animació infantil amb Moi, seguit de festival d'escuma i vermut musical amb la Big Band Fedac Manresa.\nA la tarda, mentre a La Nostra Llar es fa el campionat de billar i el lliurament de premis del de dòmino, al Globus Bar s'oferirà un espectacle musical amb MTM. Per acabar el dia hi haurà un sopar popular seguit d'un xou musical dels 80 a la plaça 8 de Març.\nDiumenge, els matiners tenen petanca a les 8 i, a les 10, concurs de dibuix infantil amb matinal de country fins al migdia. A 2/4 d'11, xocolatada popular, i a 2/4 d'1 del migdia, concert amb Blue Bell.\nA 2/4 de 6 de la tarda, exhibició de l'escola de dansa Julieta Soler i a 2/4 de 8, botifarrada popular i fi de festa.\nL'Ajuntament de Berga reclama una normativa pròpia de la llei del foc.\nBarri de Valldaura\nGestions avançades per construir un hotel davant de la Cova de Manresa\nLa Denso bagenca rep el premi a la millor fàbrica del gegant multinacional japonès\nLa planta de Denso preveu facturar 450 milions el 2025 i ja prepara noves inversions\nDesarticulat un grup criminal que robava en domicilis fent ´marcadors de cola´\nFerits tres motoristes en un accident a Coll de Nargó\nL´avianès Marc Coma té el primer ensurt amb Fernando Alonso\nEn llibertat quatre detinguts que sumen més de 40 antecents per robatoris\nAixí actuen els lladres del ´marcador de cola´\nOlesa homenatja les monges paüles en el dia del seu adeu\nL´interès pel veganisme omple els tallers de cuina del Naturveg d´Igualada\nOlesa organitza activitats per la Setmana de la Mobilitat\nFestivalet a l´anònima\nUna altra manera de fer coses a l´escola\nArt i natura sostenible al CACIS\nSobre el públic i el privat\nI que cadascú escrigui com bonament li plagui...\nLa quadratura de l´ou\nTornar a la crisi sense haver-ne sortit\nEstan amb l´aigua al coll i s´entretenen a sumar i restar


Rubén Casado: «Hem tingut 25 minuts on hem sortit dubitatives, inclús amb por amb la pilota» | Futfem.cat\nEn un partit disputat a les fosques, les declaracions dels protagonistes encara tenen més valor per donar pistes del transcurs del partit. D'entrada, el que es pot constatar, és que l'Espanyol ha encaixat un 3 a 0 en la primera mitja hora de partit. I que dos d'aquests gols han arribat a pilota aturada, la variable del joc en la que se sent més segur l'equip 'perico'. A partir d'aleshores, el resultat s'ha mantingut fins al final després d'una segona meitat on s'ha anul·lat un gol a 'Lombi'. De nou, el conjunt blanc-i-blau ha marxat d'un partit com a visitant sense marcar gol, un mal endèmic aquesta temporada: lluny de la Dani Jarque, només ha marcat dos gols.\nPerò al costat dels fets, es troben les sensacions dels testimonis. «Hem tingut 25 minuts on hem sortit dubitatives, inclús amb por amb la pilota. Però a partir d'aleshores, ha canviat tot», ha relatat l'entrenador de l'Espanyol, Rubén Casado, que també s'ha referit a la manera com han arribat les dianes: «Ens han ficat dos gols d'estratègia, una cosa que normalment controlem bé». En aquest sentit també s'ha pronunciat la futbolista de l'Espanyol, Manuela Vanegas, que ha acusat «manca d'atenció» en les accions dels gols: «Marxem una mica cabrejades perquè no ens agrada perdre, però això és futbol».\nLa jugadora colombiana ha destacat que l'equip se'n va «amb el cap ben alt» del partit: «Ho hem intentat fins al final, hem tingut opcions i no les hem ficat». i com ve fent al llarg d'aquesta temporada, Casado ha insistit en la idea que l'equip «ha merescut molt més» contra l'Athletic: «Estem molt dolgudes pel resultat, però no ens podem refugiar en el teòric bon partit que hem fet».


El disquet: Adéu al floppy | Revista | EROSKI CONSUMER\nEl disquet: Adéu al floppy\nEl principal problema per a enterrar el disquet és el gran nombre de successors que té\nEl disquet agonitza des de fa anys, però i ara què ve? Les alternatives (cedé gravable, memòries flash, correu electrònic...) són múltiples, però no és tan fàcil trobar un successor a un dels dispositius que més temps porta inalterat en els ordinadors.\nEl disquet, un disc magnètic portàtil per a emmagatzemar-hi dades, va veure la llum el 1971 de la mà d'IBM. Els primers discs floppy per a computadores personals feien 5,25 polzades (amb un gruix d'1 mil·límetre) i podien guardar 160 kB d'informació. Deu anys després van arribar de la mà de Sony els de 3,5 polzades, coincidint amb els inicis del 'boom' del pecé. Aquests nous disquets més rígids van aconseguir poc després el seu límit de capacitat: 1,44 MB.\nEl disquet ha quedat obsolet precisament per la seva capacitat d'emmagatzemament limitada. Quan fa 20 anys els pecés portaven discs durs de 20 MB, amb 15 disquets es podia fer una còpia de seguretat de tot el seu contingut. Trenta anys després, els discs durs guarden 1.000 vegades més informació i en un disquet és complicat guardar més coses que no siguIn arxius de text o un parell de fotografies de poca qualitat.\nEl problema per a l'usuari és triar entre les nombroses alternatives que té a l'abast. Perquè no és tan fàcil trobar-ne alguna amb tots els avantatges (barat, mòbil i compacte, fàcil de llegir/escriure i executable) i cap dels seus inconvenients (lent, de baixa capacitat i poc fiable).\nFa temps que es diu que la disquetera té els dies comptats, però de moment ningú no ha ocupat el seu tron. Entre la interminable llista d''assassins' del disquet, n'hi ha tres que li han assestat punyalades quasi definitives.\nQuan es tracta de transportar dades de la mida del que cap en un disquet, no hi ha dubte que el correu electrònic és l'opció més eficaç i econòmica. L'arribada d'Internet va suposar el principi de la fi de la mort del disquet, perquè el va substituir com a eina per a transportar dades entre casa i el treball. Si cap en un disquet i es disposa d'una connexió a la xarxa, no hi ha gaire dubtes de quina és la millor opció.\nSi es parla d'un volum més gran de dades, el cedé gravable resol quasi tots els problemes. La caiguda en picat del preu tant de les gravadores com dels cedés verges (prop del preu d'un disquet) ha convertit aquest suport amb una capacitat 500 vegades superior en una alternativa incomparable, però en què encara resulta molest gravar dades.\nUna tercera opció a l'alça són els 'clauers' USB. Es tracta de petits dispositius de memòria flash, d'entre 16 MB i 256 MB, que es connecten al port USB (que es troba als pecés des de fa més d'un lustre) per a moure les dades a gran velocitat.\nHi ha altres suports, com els discs Zip (fins a 750 MB) i Jaz (fins a 2 GB) d'Iomega, els SuperDisk LS-120 (per a discs de 120 MB i compatibles amb els d'1,44 MB) o els discs durs portàtils de fins a 200 GB. També es poden adquirir lectors per a les targetes SmartMedia, CompactFlash o Memory Estic, capaces de guardar fins a 1 GB, però cap no ha reeixit.\nEls fabricants acomiaden el disquet\nEn realitat, són innumerables els dispositius amb memòria que permeten a l'usuari utilitzar-los com a alternatives al disquet o, donada la seva gran capacitat, com a discs durs portàtils. Des dels reproductors de MP3 (amb capacitats de fins a 30 GB), fins a les PDA, passant pels cel·lulars, hi ha infinitat d'aparells mòbils que, encara que no hagin nascut per a això, serveixen per a emmagatzemar-hi i transportar-hi arxius.\nUn dels factors clau perquè els disquets desapareguin serà que la indústria els doni definitivament l'esquena. I això no es produirà fins que els fabricants no estiguin segurs que l'usuari no trobarà a faltar la disquetera en el seu pecé. Apple va desterrar la disquetera dels seus iMac el 1998. Uns altres, com IBM o Compaq, també ho van fer, però van acabar fent marxa enrere. Ara Gateway ofereix un estalvi de 10 dòlars per als pecés sense disquetera, HP l'ha retirat dels seus portàtils i Dell ha decidit eliminar-la dels seus equips de gamma alta (Dimension), cosa que pot ser l'últim clau en el taüt del disquet.\nDur de matar\nL'any passat es van vendre 1.000 milions de disquets, la qual cosa pot fer pensar que el suport gaudeix d'una salut envejable. No obstant això, al final dels anys 1990 es venien 5.000 milions cada any. Actualment, menys del 10% dels usuaris es mantenten fidels al disquet, segons Disk/Trend.\nEls defensors del disc flexible asseguren que encara cal deixar un buit en el pecé per a, per exemple, crear un disc d'arrancada. I, encara que els nous sistemes operatius ja utilitzin el cedé com a disc de recuperació, sempre hi haurà qui pensi que com que té un disquet (o desenes d'ells) el seu pecé necessita disquetera.\nInternet continua sent una font quasi inesgotable de recursos gratuïts. Hi ha moltes pàgines que ofereixen guardar els arxius en la Xarxa, perquè siguin accessibles des de qualsevol lloc en qualsevol moment, només completant un registre d'usuari.\nConega el seu maquinari\nEn l'apartat "què és..." d'aquesta pàgina hi ha una secció dedicada als dispositius d'emmagatzemament: disquetera, discs durs i dispositius regravables (fins a 250 MB, fins a 2 GB i més de 2 GB de capacitat).\nInformació, taules comparatives, recursos en Internet i preus de tots els sistemes d'emmagatzemament del mercat: discs durs, memòries flash, disquets, Zip, cedé-ROM, devedés, discs virtuals, etc. En anglès.\nTriar un dispositiu d'emmagatzemament és una qüestió de mida, de capacitat i de preu. Per a transportar els 1,44 MB que caben en un disquet n'hi ha prou d'adjuntar l'arxiu a un correu electrònic. Per a volums més grans de dades ja cal pensar en el preu, la capacitat i la portabilitat de les alternatives.\nCedé gravable. El preu de les gravadores de cedé (des de 60 euros) i dels discs (gravables a 40 cèntims i regravables a 70), la seva capacitat (700 MB) i la seva facilitat d'ús cada vegada més gran converteixen el cedé en el nou rei de l'emmagatzemament de dades. El cedé és el mitjà que ofereix un cost per megabyte menor.\nMemòria USB. De la mida d'un clauer (85x28x15 mil·límetres i 20 grams), aquests minidiscs portàtils transporten fins a 256 MB. La connexió al port USB facilita la connexió amb tots els equips. El seu únic fre és el preu: 60 euros els de 64 MB.\nZip i SuperDisk. Cridats a enterrar el disquet, no han acabat de reeixir. El Zip d'Iomega ha anat millorant en capacitat i preu, però no suporta la comparació amb el cedé-ROM. El SuperDisk té a favor la seva compatibilitat amb els discs d'1,44 MB i en contra la seva capacitat (120 MB, molt poc avui dia), lentitud i poca acceptació.


Ánchel Conte Cazcarro - Viquipèdia, l'enciclopèdia lliure\n(S'ha redirigit des de: Ánchel Conte)\nÁnchel Conte Cazcarro (Alcolea de Cinca, 1942) és un escriptor en aragonès. És doctor en història i catedràtic d'ensenyament secundari, jubilat el 2003. Militant actiu, va reorganitzar el Partit Comunista d'Espanya (PCE) en la província de Terol en els últims anys del franquisme i avui milita en Esquerra Unida d'Aragó. És membre de l'equip fundador d'Andalán, revista aragonesista i escrita plenament en castellà, excepte els articles que hi publicaven, entre d'altres Conte, i està entre els fundadors del Consello d'a Fabla Aragonesa.\noctubre 1942 (78/79 anys)\nAlcolea de Cinca (província d'Osca)\nDurant la seva estada a Aínsa com a professor d'història, va portar a terme una intensa labor d'investigació del folklore de la comarca de Sobrarb i va fundar l'agrupació folklòrica Viello Sobrarbe. És una figura imprescindible de la literatura contemporània en aragonès. Ha escrit tant poesia com novel·la, a més de col·leccions de relats. Com a investigador, a part de més de quaranta articles d'història medieval altoaragonesa, publicats en revistes i en congressos nacionals i internacionals, ha publicat quatre obres destacades en la historiografia aragonesa: La encomienda del temple de Huesca (1986) i La aljama de moros de Huesca (1992, Los moriscos de la ciudad de Huesca: una conivencia rota (2009) i La aljama de moros de Barbastro (2013). Alguns dels seus articles i comunicacions han estat escrits en aragonès, de manera que ha estat pioner en l'ús d'aquesta llengua també en el camp de la història. Va formar part de l'equip que va escriure El aragonés: identidad y problemática de una lengua (1977).\nHa rebut diversos premis literaris: Premi de Contes en Aragonès Ciutat de Barbastre (1970) i premis en la Festa de la Poesia d'Osca de 1968,1969, 1970, 1971. El 2001 va rebre el premi de la Universitat de Saragossa per a poesia en aragonès pel poemari Como plebia sobre o bientre, editat inclòs en el poemari E zaga o mar o desierto (2002). A més, el 2008, es presentà com candidat al Senat d'Espanya per la província d'Osca en la llista d'Izquierda Unida.\nNo deixez morir a mía voz (1972), reeditada el 1986 i traduïda al castellà i al rus el 2002\nE zaga o mar o desierto (2002), premio Saputo a la millor obra en aragonès de 2002. Traduïda a l'asturià\nCol·leccions de relats:\nO bolito d'as sisellas (2000), Premi Saputo a la mejor obra en aragonés de 2000\nAguardando lo zierzo (2002), Premi Ciutat de Barbastre, 2002; traduïda al rus el 2004 i al castellà, com Esperando el cierzo, el 2007\nTé poemes i contes publicats a Argensola, Andalán, Fuellas, Rolde, Luenga e Fablas i altres revistes. Alguns poemes seus han estat traduïts al castellà, francès, anglès, alemany i portuguès.\nObtingut de «https://ca.wikipedia.org/w/index.php?title=Ánchel_Conte_Cazcarro&oldid=27914242»\nDarrera modificació: 29 jul 2021 a les 15:07\nLa pàgina va ser modificada per darrera vegada el 29 jul 2021 a les 15:07.


Burger del mes de Novembre - El Quiosc de Can Carreras El Quiosc de Can Carreras\n|1 de novembre de 2015|\nFa diversos mesos ja us vam sorprendre amb una burger de peix que va agradar als nostres clients. Amb motiu de la proximitat de les festes de Nadal, la podreu tornar a tastar durant aquest mes de novembre. Va tenir una molt bona i gran acceptació sobretot a aquelles persones poc amants de les hamburgueses, que la seguien veient com a fast food que tant mal ha fet a aquest producte amb tantes possibilitats.\nUtilitzarem lloms de bacallà fresc marinats durant 2 hores amb llimona i altres ingredients que donaran un punt de cocció en fret i ens ajudarà a aromatitzar el peix per a que després de cuinar-los ens aportin al paladar un punt diferenciador que farà realçar tots els sabors del bacallà fresc.\nEls arrebossarem lleugerament amb el nostre pa de Masia, perquè després de cuinar-los a la planxa mantingui tots els seus sucs i vapors que degustarem al nostre paladar en cada mossegada.\nAcompanyarem el nostre exquisit bacallà marinat amb una suau salsa d’all i mostassa sense fer que cap dels ingredients destaqui, donant-li un punt picant i sucós que ens farà gaudir d’aquesta hamburguesa tan especial, per fer-vos veure les burgers des d’un altre punt de vista.\nPer acabar d’enllestir la burger; li hem donat un toc exòtic, picant i diferent al nostre pa, condimentat amb malta i wasabi, per realçar tot el sabor del peix perquè el vostre paladar pugui gaudir de tota una experiència gastronòmica.\nNo li pot faltar a la burger ceba i ruca per donar-li més gust a aquest gran mix de sabors!\nUs animem a tastar-la i que sigui la primera burger de peix que hagueu tastat mai! No us deixarà indiferents!


▷ Black Friday Hotels Evenia ❤ 【❷⓿❷❶】\nEl Black Friday d’Evenia Hotels ha tornat! Reserva la teva propera escapada o les teves vacances amb descomptes exclusius i gaudeix dels hotels i resorts Evenia. No deixis escapar el moment més esperat de l'any! Les ofertes Black Friday dels Hotels Evenia per a 2021 estaran disponibles fins al 28/11/21. Quina serà la destinació del teu proper viatge?\nDESCOMPTE: fins al 30%\nCondicions de pagament: 100% a la reserva.\nPolítica de cancel·lació: No Rembolsable.\nStay: del 29/11/21 fins al 31/3/22.\nDESCOMPTE: fins al 35%\nStay: del 15/02/22 fins al 31/3/22.\nStay: del el 10/1/22 fins al 31/3/22.\nStay: fins al 14/6/22.\nDESCOMPTE: fins al 60%\nEls millors descomptes Black Friday en hotels\nEn subscribir-te acceptes la Política de Privacitat\nEl Black Friday és el moment de l'any més esperat per a aquells que busquen les millors ofertes. Actualment és el període on trobar els descomptes més suculents i a Evenia Hotels no faltarem a la cita. T'oferirem ofertes exclusives perquè puguis reservar les teves vacances o escapades al llarg de l'any en qualsevol dels nostres hotels i resorts repartits per Espanya, Andorra, Portugal i Panamà.\nSi vols ser dels primers a conèixer les nostres ofertes de Black Friday, recorda subscriure't al nostre butlletí de notícies en la caixa de més amunt.\nQuan se celebra el Black Friday?\nEl Black Friday 2021 se celebra oficialment el dia 26 de novembre, un dia després del Dia d'Acció de Gràcies als Estats Units. No obstant això, les ofertes de Black Friday dels Hotels Evenia duren tota la setmana, des del dilluns anterior fins al diumenge.\nBlack Friday significa literalment “Divendres Negre”, i el seu origen està als Estats Units pel gran consum que es produïa el divendres just després de la celebració d'Acció de Gràcies, quan els números vermells de les botigues es tenyien de negre. El Black Friday s'ha popularitzat a Espanya des de fa uns anys i és, sense lloc a dubte, el moment més esperat de l'any per a aconseguir les millors gangues en ofertes de tota mena, des de consum en botigues, fins a descomptes en restaurants i, per suposat, descomptes en hotels per Black Friday i el moment idoni per a molts d'organitzar les vacances d'estiu del proper any als millors preus.\nOfertes Black Friday Hotels a Barcelona\nSi estàs buscan hotels a Barcelona amb ofertes Black Friday, estàs d'enhorabona perquè a Evenia Hotels disposem de dos fantàstics hotels en el centre de Barcelona. Gràcies a la promoció de Black Friday en hotels de Barcelona d’Evenia Hotels, podràs conèixer la ciutat comtal a un preu imbatible. És per tots conegut que la cosmopolita ciutat no és una de les més barates a Espanya, per la qual cosa aprofitar les ofertes de Black Friday és molt bona idea.\nEl nostre hotel de 4 estrelles, Evenia Rosselló, és ideal per a recórrer la ciutat en un cap de setmana i visitar els monuments més emblemàtics. La seva situació en ple centre de Barcelona, a l'Eixample, i a escassos metres de Passeig de Gràcia i Plaça de Catalunya, l'artèria comercial de Barcelona i on s'emplacen diversos dels monuments més representatius del Modernisme català amb Gaudí al capdavant, és perfecta per a gaudir d'una estada de luxe a preus irrisoris a Barcelona.\nD'altra banda, l’Evenia Rocafort, de tres estrelles, és perfecte per a conèixer a peu tota la zona de Plaça Espanya, la Fira de Barcelona i Montjuïc, així com el Camp Nou. En tots dos casos, els nostres hotels de Barcelona compten amb ofertes de Black Friday per a fer-te més fàcil la teva visita a Barcelona al millor preu.\nOfertes Black Friday Hotel a Panamá\nCiutat de Panamà sona a paradís, i així ho és, ja que el seu emplaçament entre el Carib i el Pacífic ofereix platges de somni. El nostre nou hotel de 5 estrelles Gran Evenia Panamà és l'establiment idoni per a establir la teva base i explorar no sols les precioses platges de Panamà sinó també el centre històric de tan mítica ciutat o per a tancar els negocis amb qualsevol de les seus de la teva empresa a Llatinoamèrica, ja que aquest és un gran hub de negocis del continent. Aprofita ara a reservar la teva estada a Ciutat de Panamà amb les ofertes Black Friday que t'oferim i gaudeix d'un hotel nou de luxe als preus més baixos del mercat.\nOfertes Black Friday als nostres resorts de platja\nTant Evenia Olympic Resort com Evenia Zoraida Resort, els nostres hotels de platja amb Tot Inclòs més visitats a les costes espanyoles, estan inclosos en les millors ofertes de Black Friday d’Evenia Hotels. Si cada any reserves la teva estada en algun d'aquests resorts, ara és el moment d'aconseguir els millors preus gràcies a les nostres ofertes de Black Friday als nostres resorts de platja.\nNo t'ho pensis més, saps que acabaràs anant a Evenia Zoraida Resort o a Evenia Olympic Resort, com cada any. Per què esperar i perdre l'oportunitat d'aconseguir descomptes exclusius en hotels de platja tot inclòs?\nOfertes Black Friday als nostres hotels per a esquiar\nL'hivern està ja present en les temperatures i durant el Black Friday és molt més evident que mai. Segur que les teves ganes d'esquiar i de neu ja han arribat, i ho han fet en el millor moment. Gaudeix de les nostres ofertes Black Friday per a hotels d'esquí a Andorra i al Pirineu Aragonés.\nL'hotel Evenia Monte Alba, situat a Cerler a peu de pistes de l'estació d'esquí Aramón-Cerler al Pirineu Aragonés, t'espera amb una piscina climatitzada per a relaxar-te després de la jornada d'esquí, un espectacular restaurant de bufet i el millor entreteniment per a nens i adults. Al matí esquiaràs i gaudiràs de la neu en família, i a la tarda descansaràs en unes instal·lacions de luxe a uns preus molt econòmics gràcies a aquesta oferta de Black Friday amb Evenia Hotels.\nD'altra banda, si prefereixes viatjar a Andorra i aprofitar no sols per a esquiar sinó també per a arrasar amb les compres que ofereix el Principat, allotja't a Evenia Oros. Et resultarà molt còmode pujar fins a les pistes de Grandvalira, la millor estació d'esquí d'Andorra, ja que el Funicamp es troba a molt poca distància del nostre hotel. Sempre estàs mirant els preus per a anar a esquiar a Andorra i sempre estan pels núvols, però avui pots aprofitar a pujar a esquiar a Andorra al millor preu amb Evenia Hotels i les ofertes de Black Friday.


19 de setembre de 2019 (15:28 CET)\nNo ha pogut ser. El Forn de Barraca està sent demolit en aquests moments per a continuar avant amb el projecte d'ampliació de la V-21, que arrasarà amb 80.000 metres quadrats d'horta valenciana, portant-se endavant edificis històrics com aquest. Un projecte que s'ha decidit des del Govern Central malgrat les protestes ja no només de diferents moviments veïnals, ecologistes i de protecció de l'horta, sinó també malgrat l'oposició del govern valencià que va preparar un projecte alternatiu que mantenia eixe tercer carril, però que aconseguia salvar quasi un 60% d'horta.Però han fet oïdes sordes. Aquest matí, al voltant de les 7.00 hores, la Guàrdia Civil s'ha personat fins al Forn de Barraca, on els manifestants estaven concentrats des de la nit del dimarts, per a procedir al seu desallotjament i que l'empresa encarregada de la demolició poguera accedir a la zona. I és que malgrat que, ahir, es va aconseguir paralitzar els treballs preliminars, hui no s'ha pogut fer més.El Forn de Barraca és una alqueria centenària, que data de 1906, situada en l'Hort de Vera, pertanyent al terme municipal d'Alboraia. Aquest edifici històric, que proveïa de pa als veïns i veïnes de la localitat, es va convertir en una icona de les protestes contra l'ampliació de la V-21 i a favor de la protecció de l'horta i el respecte al medi ambient.Per això, no ha passat desapercebut que el primer a caure haja sigut part del mural reivindicatiu que, en 2017, va pintar Diego Mir amb una frase clara i contundent: "L'Horta és vida". A través de les xarxes socials, diferents col·lectius han mostrat el seu suport als manifestants, i s'han fet ressò de què està passant.\nAixí mateix, des de Per l'Horta, ja han anunciat, a través del seu compte de Twitter, que "ens haurem gastat 20 milions d'euros públics per a res, i a més perdent patrimoni i futur". I és que hi ha experts que asseguren que un tercer carril, a la llarga, no solucionarà els embossos puntuals que pateix la V-21, ja que podria generar "l'efecte crida" i, per tant, que més persones opten per agafar el vehicle per a arribar al cap i casal.El regidor de Mobilitat Sostenible de l'Ajuntament de València, Giuseppe Grezzi, també ha mostrat la seua indignació a través de les xarxes socials. El canvi de mobilitat que s'està produint a la ciutat, així com el foment del transport públic i de vehicles menys contaminants és contrari al que provocarà l'ampliació de la V-21. "En plena emergència climàtica, el govern del PSOE està asfaltant desenes de milers d'hectàrees d'horta viva productiva", ha assenyalat.\nEn plena #EmergènciaClimàtica el govern del Psoe está cimentant i asfaltant desenes de milers d'hectàrees d'#HortaVivaiProductiva per fer un carril de cotxes. Una barbaritat, una agressió sense sentit!!! 😰😤#HortaÈsVida #ForndeBarraca https://t.co/D4bwgg6jUK\nPer part seua, el diputat de Compromís en el Congrés, Joan Baldoví, ha explicat, a València Extra, que "des de Compromís, veiem amb consternació com un dels símbols de l'horta acaben derruïts. Nosaltres defensàvem posicions que era molt menys agressives amb l'horta de les quals, finalment, s'han acabat imposant. I s'ha imposat sense haver tingut un diàleg amb els afectats i sense haver escoltat ni valorat altres opcions". Així, Baldoví ha afegit que "no podem defensar el canvi climàtic quan des del ministeri s'ha actuat de manera errònia, i s'ha imposat un projecte que només defensava el Ministeri de Foment".


Dimecres se sortegen els 55 pisos públics en règim de venda de Sant Jordi Parc - Ajuntament de Rubí\nDimecres se sortegen els 55 pisos públics en règim de venda de Sant Jordi Parc\nDimecres se sortegen els 55 pisos públics en règim de venda de Sant Jordi Parc Un total de 201 persones han presentat una sol·licitud per a optar a un d’aquests habitatges. https://www.rubi.cat/ca/ajuntament/comunicacio/sala-de-premsa/notes/dimecres-se-sortegen-els-55-pisos-publics-en-regim https://www.rubi.cat/@@site-logo/ajuntament-de-rubi.svg\nUn total de 201 persones han presentat una sol·licitud per a optar a un d’aquests habitatges.\nEl proper dimecres, 23 de desembre, es durà a terme el sorteig dels 55 pisos de protecció oficial en règim de venda de Sant Jordi Parc.\nEls habitatges d’aquesta promoció s’han distribuït en dos edificis: un amb 15 vivendes i l’altre amb 40. Els immobles estan ubicats a l’avinguda Josep Ferrer i Domingo i al carrer Cati Curet.\nUn d’aquests pisos està destinat a persones amb mobilitat reduïda acreditable i 5 més a unitats familiars amb un membre amb disminució psíquica. El preu aproximat d’aquests immobles oscil·la entre els 123.000 € i els 150.000 €, depenent de la superfície útil de cada habitatge.\nL’Institut Metropolità de Promoció de Sòl i Gestió Patrimonial (IMPSOL) ha estat l’encarregat de portar a terme les obres, que es van iniciar a principis d’aquest any.\nEn total s’han presentat 201 sol·licituds per a optar a la compra d’un d’aquests habitatges, una quinzena de les quals s’han desestimat perquè no complien els requisits establerts o bé perquè no havien presentat tota la documentació necessària.\nEl sorteig tindrà lloc el proper dimecres, 23 de desembre, a les 12 h, al teatre municipal La Sala, situat al carrer Cervantes, 126 de Rubí.\nUn cop escollit l’habitatge, es formalitzarà el contracte d’adjudicació i el nou propietari abonarà el 10% del valor del pis, la plaça d’aparcament i el traster. Durant els 12 mesos següents es fraccionarà un altre 10% del preu total. El lliurament de les claus està previst que es faci aproximadament al mes de setembre de 2010.\nA banda d’aquests 55 pisos públics en règim de venda a Sant Jordi Parc també hi ha altres promocions en marxa a la ciutat.\nADIGSA està construint 33 pisos de lloguer (1 d’ells adaptat) a Can Sant Joan. El 16 d’octubre va finalitzar el termini per sol·licitar l’accés a un d’aquests habitatges de dues habitacions i amb superfícies que oscil·len entre els 54 i els 78 m2, situats a dos edificis de quatre plantes.\nEl mateix dia també es va tancar el termini per sol·licitar, en segona adjudicació, 5 habitatges públics al passatge Bailen. Aquests immobles tenen superfícies que oscil·len entre els 57 i els 73 metres quadrats i un lloguer mensual d’entre 242 i 311 €.\nParal·lelament, continuen les obres de construcció d’una de les dues promocions previstes per l’Ajuntament de Rubí al costat de la plaça d’Andalusia, a la Zona Nord. Es tracta d’un solar situat al carrer Lepant 92-98, d’aproximadament 1.800 m2, on l’IMPSOL hi està alçant 46 pisos en règim de compra.\nEls 22 restants previstos, que seran gestionats per la societat municipal PROURSA, seran de lloguer. Les obres és previst que s’iniciïn al primer trimestre del 2010.\nTotes dues promocions preveuen la construcció de locals comercials i de diversos aparcaments.


La Creu Roja facilita la incorporació al mercat laboral de 1.650 persones a Catalunya - Social.cat\nLa Creu Roja facilita la incorporació al mercat laboral de 1.650 persones a Catalunya\nEl 59% de les persones que han participat en el pla d’ocupació són dones\nDimecres, 1 de maig de 2019 | 09:00 h\nUna voluntària de la Creu Roja i un usuari de l'entitat | Norma Vidal\nUn total de 1.650 persones, xifra que representa una quarta part de les persones ateses en el Pla d’Ocupació de la Creu Roja, han aconseguit incorporar-se al mercat laboral durant l’any 2018 a Catalunya. A través dels diversos programes d’ocupació impulsats per l’entitat, 6.328 persones han millorat les seves competències i oportunitats laborals.\nD’aquestes, 3.707 han estat dones (el 59%), les quals continuen sent la població que pateix més desigualtats i bretxes salarials per accedir al mercat laboral. La institució humanitària ha fet públiques aquestes dades coincidint amb la commemoració del Dia Internacional del Treball, que se celebra l’1 de maig.\nLes actuacions del Pla d’Ocupació tenen com a objectiu millorar l’ocupabilitat i l’accés a oportunitats de feina per als col·lectius amb més dificultats (joves, majors de 45 anys, migrants...) i comprenen des d’orientació en la recerca de feina fins a inserció laboral, formació, itineraris personalitzats i pràctiques.\nEn aquest sentit, més de 2.700 persones s’han format per millorar les seves competències o aprendre un ofici i augmentar així les possibilitats d’incorporar-se al món laboral. Les dones representen el 59% de les persones que han aconseguit ocupar-se i també el 57% de les que han rebut formació de l’entitat.\nAquestes dades no serien possibles sense la col·laboració de les empreses, una part fonamental per transformar el mercat de treball. El Pla d’Ocupació ha comptat amb 1.171 empreses col·laboradores i 877 aliances empresarials, les quals han permès gestionar els 3.007 contractes firmats durant el 2018. Un 22% dels contractes han estat de més de sis mesos, 66 han estat indefinits i un 59% a temps complet.\nA més, el Programa compta amb el suport d’administracions públiques a través dels Programes Operatius d’Ocupació Juvenil (POEJ) i del Programa Operatiu d’Inclusió Social i Economia Social cofinançats pel Fons Social Europeu i pel Ministeri de Treball, Migracions i Seguretat Social.\nLa Creu Roja també ha impulsat diverses campanyes com #DesafíoMás45, que vol sensibilitzar sobre el potencial que les persones majors de 45 anys poden aportar a la societat i posar fi a la discriminació laboral que pateixen; i ‘Somos GO, una generació d’oportunitats’, una iniciativa per promoure el talent dels joves i millorar el seu posicionament.\nA nivell estatal, la Creu Roja ha millorat l’ocupabilitat de més de 80.000 persones, de les quals 22.000 han accedit a una oportunitat laboral.


Notícia: L’Ajuntament de Blanes continua dient NO a la tracta de persones coincidint amb el Dia Mundial del 30-J\nL’Ajuntament de Blanes continua dient NO a la tracta de persones coincidint amb el Dia Mundial del 30-J\nNoticia publicada a la web el 07/30/2021 09:10:30 AM\nLa ciutat està adherida a la Xarxa de Municipis Lliures de Tracta, ara fa un any va aprovar una moció al ple, i avui s’ha penjat una pancarta reivindicativa a l’exterior de la Sala de Plens\nAquest divendres, 30 de juliol, se celebra el Dia Mundial Contra el Tràfic de Persones per lluitar contra les modernes xarxes d’esclavitud, un objectiu promogut per la ONU. Coincidint amb aquesta data, l’Ajuntament de Blanes s’ha sumat al rebuig contra la tracta de persones penjant una explícita pancarta a l’exterior de la Sala de Plens, que dóna a la cèntrica cruïlla del Passeig de Dintre amb el Carrer Ample, amb el lema ‘L’explotació sexual és violència masclista’.\nPancarta Dia Mundial Contra la Tracta de Persones a l'exterior\nde la Sala de Plens de l'Ajuntament de Blanes\nL’any passat, coincidint precisament amb el 30 de juliol, l’Ajuntament de Blanes va aprovar al ple municipal una moció sobre aquesta temàtica amb la unanimitat dels 21 regidors i regidores. La van presentar els grups municipals de Blanes En Comú Podem i Esquerra Republicana de Catalunya en nom del ‘Moviment Democràtic de Dones’ amb motiu del dia internacional.\nAquesta entitat va impulsar l’any 2018 la posada en marxa la ‘Xarxa de Municipis Lliures de Tracta’, de la qual en forma part l’Ajuntament de Blanes. Actualment hi ha un total de 179 municipis arreu de l’estat espanyol adherits a la xarxa, 55 més en relació als què hi havia ara fa un any, al 2020. La major part corresponen a la Comunitat Valenciana amb 40 municipis, seguida per Catalunya amb 34, i Andalusia amb 32 poblacions adherides.\nAdhesions Xarxa de Municipis Lliures de Tracta Municipis\nActualment s’estima que hi ha 2’5 milions de persones atrapades en les xarxes de l’esclavitud moderna. Homes, dones, nens i nenes cauen a les mans dels traficants, i no hi ha cap territori que estigui lliure d’estar afectat per la tracta, ja sigui com a país d’origen, trànsit o destinació de les víctimes. La tracta de persones és un delicte que afecta aproximadament un 70% de dones i nenes (49% i 23% respectivament), i un 30% d’homes i nens (21% i 7% respectivament).\nPer això, l’any 2010 l’Assemblea General de les Nacions Unides va adoptar un Pla d’Acció Mundial per Combatre el Tràfic de Persones, urgint als governs de tot el món a derrotar aquest problema. Tres anys més tard l’Assemblea General va mantenir una reunió per avaluar el Pla d’Acció Mundial, adoptant-se la resolució de destinar el 30 de juliol com el Dia Mundial Contra la Tracta.


DUGi: Item | DUGiDocs - Persones innecessàries: vulneració de drets humans en els centres d’internament d’estrangers\nPersones innecessàries: vulneració de drets humans en els centres d’internament d’estrangers\nEl present escrit tracte sobre la vulneració dels drets de les persones retingudes en els centres d’internament d’estrangers (CIEs). En els últims anys l’estat espanyol ha rebut a moltes persones en situació regular procedents d’altres països, ja sigui per contractes de treball, reagrupació familiar o per visat (turista, estudiant...). Però a més, també han arribat col·lectius sense els permisos necessaris per poder establir una residència a l’estat espanyol. En el moment que aquestes persones resideixen de forma irregular en el país, existeix la possibilitat que siguin detingudes pels agents de les forces de seguretat i com a conseqüència acabin deportades al seu país de procedència. No obstant això, prèviament són portades el centre d’internament d’estrangers (CIE). Aquest Treball de Fi de Grau (TFG) es centrarà en el procés que es duu a terme des del moment que les autoritats detenen a la persona fins que aquesta és internada i surt del CIE, fonamentalment per demostrar com es vulneren els seus drets. El fet de no disposar de la documentació necessària fa que l’estat els privi de la seva llibertat amb l’ingrés en un CIE, i no només això, sinó que un cop allà dins es vulneren els seus drets i no es respecta el dret a la dignitat. Per això el paper dels treballadors/es socials en aquesta problemàtica és molt important, atès que una de les nostres tasques com a professionals és vetllar pels drets de les persones vulnerables. En aquest sentit hem de fer front a aquestes injustícies i visualitzar-les per poder garantir un canvi social i de consciència davant aquestes realitats, a més de promoure el benestar dels interns. Així doncs, aquest TFG també plantejarà algunes propostes en aquest sentit.\nOusrout Zouaghi, IdrissiaOusrout Zouaghi, Idrissia\nManager: Alegre Lorenz, David\nAuthor: Ousrout Zouaghi, Idrissia\nAbstract: El present escrit tracte sobre la vulneració dels drets de les persones retingudes en els centres d’internament d’estrangers (CIEs). En els últims anys l’estat espanyol ha rebut a moltes persones en situació regular procedents d’altres països, ja sigui per contractes de treball, reagrupació familiar o per visat (turista, estudiant...). Però a més, també han arribat col·lectius sense els permisos necessaris per poder establir una residència a l’estat espanyol. En el moment que aquestes persones resideixen de forma irregular en el país, existeix la possibilitat que siguin detingudes pels agents de les forces de seguretat i com a conseqüència acabin deportades al seu país de procedència. No obstant això, prèviament són portades el centre d’internament d’estrangers (CIE). Aquest Treball de Fi de Grau (TFG) es centrarà en el procés que es duu a terme des del moment que les autoritats detenen a la persona fins que aquesta és internada i surt del CIE, fonamentalment per demostrar com es vulneren els seus drets. El fet de no disposar de la documentació necessària fa que l’estat els privi de la seva llibertat amb l’ingrés en un CIE, i no només això, sinó que un cop allà dins es vulneren els seus drets i no es respecta el dret a la dignitat. Per això el paper dels treballadors/es socials en aquesta problemàtica és molt important, atès que una de les nostres tasques com a professionals és vetllar pels drets de les persones vulnerables. En aquest sentit hem de fer front a aquestes injustícies i visualitzar-les per poder garantir un canvi social i de consciència davant aquestes realitats, a més de promoure el benestar dels interns. Així doncs, aquest TFG també plantejarà algunes propostes en aquest sentit.\nDocument access: http://hdl.handle.net/10256/18676\nSubject: Centres d’internament\nTitle: Persones innecessàries: vulneració de drets humans en els centres d’internament d’estrangers\nVolcans 68 - Indústries, oficis i comerç d’articles acabats. Tecnologia cibernètica i automàtica Visualització tridimensional (Informàtica) Vehicles submergibles Dinàmica molecular Llengua segona -- Adquisició 574 - Ecologia general i biodiversitat\nLuis Luis, Josep Maria Juvinyà Canal, Dolors Mirambell i Belloc, Enric Universitat de Girona. Escola Politècnica Superior Escoda i Acero, Ma. Lluïsa Muguerza, Javier Alsina, Angel


Càstig excessiu - EFAC Almacelles\nPosted on 24 de febrer de 2019 by Redacció\nEl futbol no sempre és just. Almenys, aquest diumenge no ho va ser amb l’EFAC, que va caure per 2-0 al Municipal de Viladecans en un xoc que va dominar gairebé durant els noranta minuts. Un cop més, la sort i la punteria li van girar l’esquena a un conjunt del Segrià que, tot i perdre per quart cap de setmana seguit, va oferir una gran millora i va merèixer emportar-se el triomf davant una sòlida UD Viladecans.\nTot i l’amarg sabor de boca que els va deixar la immerescuda desfeta i la dinàmica negativa quant a resultats que arrossega des de fa ja massa jornades, l’equip dirigit per Paco Màrquez va marxar amb molt bones sensacions d’un enfrontament en el qual va deixar enrere els errors i va tornar a assemblar-se a aquell que va meravellar no fa gaires setmanes. Només li va mancar una mica més d’efectivitat a un EFAC que, segurament, va gaudir de les ocasions més clares del xoc i va imposar el seu estil davant un rival que es va limitar a esperar al darrere i sortir al contraatac.\nDesprés d’uns primers minuts plens d’intercanvis, Oscar Canadell, que va rebre la pilota dins l’àrea en un servei de banda, va disfrutar al 10′ de la primera oportunitat de perill del matx. Lamentablement pels seus interessos i els d’un conjunt almacellenc al qual de ben segur un gol li hauria donat ales, un atent Jaime va refusar la seva potent rematada.\nMolta més fortuna van tenir els locals al 19′, minut en el qual va arribar un injust 1-0 que l’EFAC va rebre com un autèntic gerro d’aigua freda. I és que va arribar d’una forma molt desafortunada. Després d’una jugada per banda de Cuni, la llunyana centrada rasa de l’extrem local va picar en un defensor de l’EFAC i es va acabar colant pel primer pal.\nTot i encaixar aquest inversemblant gol, els almacellencs no van variar gaire el seu plantejament. Es van seguir mostrant molt segurs en defensa i actius en atac. En aquest sentit, cal destacar que ho van intentar de totes les formes possibles (sortint des del darrere, de forma directa, en jugades a pilota parada), però el marcador, també gràcies a la gran tasca sota els tres pals d’un salvador Jordi Chiné, ja no es va tornar a moure.\nA la represa, la dinàmica del xoc no va canviar gens i l’EFAC, que no va patir gaire defensivament parlant, va fer mèrits per a capgirar un resultat que, sorprenentment, només es va tornar a moure a favor del Viladecans en el temps de descompte. Fins a quatre ocasions van tenir els del Segrià, que podria dir-se que van perdonar la vida al seu contrincant.\nNi Roger Canadell amb una rematada que va marxar molt alta, ni Oscar amb un cop de cap que va acabar picant el lateral de la xarxa ni Marc Viladegut amb una bona jugada individual van ser capaços de perforar la porteria d’un equip barceloní que va aguantar com va poder les contínues envestides dels lleidatans, que van mostrar un alt grau d’intensitat durant tot l’enfrontament.\nL’anecdòtic 2-0, que no va fer justícia al que es va veure sobre la gespa, va arribar en el temps afegit, quan Erik Péreez va culminar a la perfecció una de les infinites contres de les quals va gaudir el seu equip. Aquesta segona diana en contra no va ser l’única mala notícia per l’EFAC en aquests últims minuts, ja que va veure com una de les seves referències tant en defensa com en atac, el central Joel Chiné, va haver d’abandonar el terreny de joc després de caure lesionat.\nDesprés d’aquesta desfeta, els almacellencs ocupen la setena plaça de la taula amb 36. Precisament, es troben un punt per sobre del que serà el seu pròxim rival, un CF Vilanova a l’alça que visitarà el Municipal d’Almacelles d’aquí 15 dies.\n← Nova prova de foc\nPaco Márquez: “Hem sigut superiors durant els 90 minuts” →


STEAM | AMPA IPSE BLOC ... un espai per a la comunicació i per a la participació. | Pàgina 2\nEls graus de medicina, dret, economia, i educació han estat alguns dels estudis que han despertat més interès entre els visitants de la 28a edició del Saló de l’Ensenyament que s’ha acomiadat aquest diumenge al migdia. Així mateix, els títols de nova generació com els relacionats amb el big data, les smart cities, el disseny i l’animació de videojocs, han experimentat un creixent interès. Pel que fa a la Formació Professional, els cicles formatius industrials, la robòtica, la sanitat, el comerç i el màrqueting han centrat les major part de les consultes dels joves. Llegeix la resta d’aquesta entrada »\n23/03/2017 — ampaipse\nImatge de kids.soko.tech\nI és que si una cosa preocupa és la preparació de les generacions que algun dia impulsaran el país. Preocupa l’Administració, les entitats, les empreses i, per descomptat, els centres i professionals docents. “Estem fent moltes coses, però estem fent suficient si ens comparem amb els Estats i àmbits? A tots ens sembla que ho estem fent molt bé, però n’hi ha d’altres que estan fent les coses molt millor i més de pressa, i des de fa més anys. Al final, d’aquí a cinc anys, si no trobem el talent aquí, anirem a buscar-lo fora“, reflexiona el director de Seidor2Learn, Baptista Borrell. Per a ell, no s’està invertint prou en educació, pel que debats com Educació i TIC: tecnologia des de la infància com a motor d’ocupació, organitzat pel CTecno, considera que són necessaris. Llegeix la resta d’aquesta entrada »\nEl Col·legi Oficial d’Enginyeria en Informàtica de Catalunya (COEINF) i el Col·legi Oficial d’Enginyeria Técnica en Informàtica de Catalunya (COETIC) amb la col·laboració de SINERGIA, entitat empresarial que agrupa més de dues mil empreses tecnològiques de Catalunya, l’Associació Catalana d’Enginyers de Telecomunicació (TELECOS), l’Associació d’Enginyeria Tècnica de Telecomunicació de Catalunya (GrausTIC) i els Enginyers Industrials de Catalunya (EIC), participen al Saló de l’Ensenyament per ajudar als estudiants a que optin per estudis en ciència, tecnologia, enginyeria i matemàtiques, sense oblidar mai el component creatiu / artístic, el que es coneix amb l’acrònim STEAM. Llegeix la resta d’aquesta entrada »\n08/03/2017 — ampaipse\nMolts dels avenços que formen part del paisatge digital quotidià van ser engendrats per ments de dones que, en la majoria dels casos, han quedat en l’oblit. En nobbot han fet un homenatge a aquestes inventores que, amb el seu enginy, van impulsar el que coniexem com revolució digital, seleccionant cinc d’aquests invents femenins.\n“És fàcil ser glamurosa. L’única cosa que has de fer és quedar-te quieta i semblar estúpida”. Aquesta frase va ser pronunciada per Hedy Lamar, precisament una de les més glamuroses estrelles del Hollywood clàssic a la qual, a més de la seva presència a la pantalla, li devem la tecnologia que va donar pas als dispositius de comunicació sense cable (GPS, wifi, Bluetooth). El seu nom era “espectre eixamplat per salt de freqüència“, i es tractava d’un sistema de comunicació secret el disseny va servir per construir torpedes teledirigits per ràdio que no poguessin ser detectades pels enemics, en usar salts entre 88 freqüències. Amb ell vam començar la nostra breu llista d’invents femenins precursors de la digitalització. Llegeix la resta d’aquesta entrada »\nArxivat a Dona, STEAM, STEM. Leave a Comment »\n22/10/2016 — ampaipse\nAssistiran més de 20.000 nens/es d’entre 10 i 16 anys que hi aniran amb la seva escola. Els alumnes podran gaudir durant tota una jornada d’exposicions educatives, conferències, tallers interactius i una àmplia varietat d’activitats hands-on i minds-on. Llegeix la resta d’aquesta entrada »\nArxivat a Esdeveniment, STEAM. Leave a Comment »


El Consell de l'Anoia entra en una prova pilot per educar més inclusivament - Regió7 :: El Diari de la Catalunya Central\nEl Consell de l'Anoia entra en una prova pilot per educar més inclusivament\nA través d'una educadora social i d'una desena de contes es fa un treball per millorar valors educatius\nredacció. igualada 21.03.2021 | 22:57\nEl Consell de l'Anoia entra en una prova pilot per educar més inclusivament Regió7\nEl Consell Comarcal de l'Anoia, a través del seu Departament de Benestar Social i Atenció a la Ciutadania, ha iniciat aquest any la prova pilot del projecte «Aquest conte s'ha acabat!». Es tracta d'un projecte que forma part de l'estratègia del Pla d'Acció Comunitària Inclusiva que vol treballar la inclusió treballant en xarxa amb els diferents agents socials que intervenen en l'educació de la infància, segons han explicat fonts del Consell Comarcal.\nLes activitats les realitza una educadora social experta en narració de contes i treball comunitari amb una metodologia vivencial a partir de 10 contes, a les aules d'infantil i primària. El conte, expliquen fonts del Consell, «és una gran eina que ens permet entrar en realitats diverses, posar-nos en el lloc d'un altre, i passar emocionalment per experiències que faciliten la comprensió del món on vivim. Els contes ens ensenyen la vida d'una forma més amable».\nBernat Marquilles contraposa la il·lustració infantil amb la cara fosca de la societat .\nSolsona farà un concert familiar per celebrar el Dia Mundial de la Poesia.


La nostra Missió – Claret Sanctus Paulus\nLa missió dels Claretians és la comunicació de la persona de Jesús i del seu Evangeli de vida i esperança, així com els seus valors humanitzadors. Ho fem seguint el carisma i l’estil de Sant Antoni M. Claret.\nLa nostra missió es nodreix d’una manera especial de l’Eucaristia i de la Paraula de Déu escoltada, pregada, discernida, compartida i oferta a d’altres, apropant-nos a cada persona amb misericòrdia i disposició cordial.\nActualment, a la Província Sant Pau, aquesta missió la realitzem en diferents àmbits:\nComunicació: Promovem la vivència, la pràctica i la comunicació de la fe cristiana a la societat i cultura actual.\nEditorial Claret (Llibreria i Distribuïdora)\nAnimaset Media Comunicació, SL\nEducació i oci: Entenem l’educació cristiana com un àmbit privilegiat per a l’evangelització dels nens, joves i famílies, i assumim el repte en els nostres centres educatius de: “l’educació en la fe cristiana com a principi dinamitzador de la vida del centre”; “l’acollida dels més desfavorits”; “l’atenció a la família”; “la pastoral vocacional” i “la preparació i el suport als agents evangelitzadors”. En el camp de l’educació en el lleure, promovem els valors humans i cristians per a nens, adolescents i joves, a partir d’activitats diverses: jocs, tallers, excursions, campaments d’estiu, convivències, camps de treball, esport, etc.\nClaret Askartza Ikastetxea (Leioa)\nColegio Claret Larraona (Pamplona)\nClaret Colegio Mayor Larraona (Pamplona)\nResidència Atalaia Claret (Leioa)\nKurkudi Eskola (Leioa)\nAJL (Asociación Juvenil Larraona)\nAAT (Askartza Asti Taldea)\nEsplai l’Estel (Barcelona)\nEsplai Esquirols (Valls)\nEsportiu Claret (Barcelona)\nPolideportivo Claret Larraona (Pamplona)\nClaret Askartza Kiroldegia (Leioa)\nAcció social i solidària: La nostra missió solidària s’expressa singularment en el compromís amb els pobres i exclosos. Impulsa el nostre servei a la justícia, la pau i la defensa de la integritat de la creació com a expressió de la nostra contribució a la transformació del món segons el designi de Déu.\nFundació Claret Social Fondoa-Claret Enea Gizartetxea (Bilbao)\nFundació PROCLADE YANAPAI (Bilbao-Pamplona-Donostia)\nAssociació Casal Claret (Vic)\nEnllaç Solidari (Barcelona)\nParocchia Sant’Ambrogio (Segrate)\nProcura per les Missions (Itàlia)\nAssociazione Comunità di Via Gaggio (Lecco)\nAssociazione l’altra faccia dell’Africa (Altamura)\nAnimació espiritual i formació cristiana de persones i comunitats: Impulsem la creació de comunitats cristianes de referència i processos de personalització de la fe. Promovem la creació de grups i comunitats d’adolescents i joves oferint itineraris de fe, discerniment vocacional i compromís cristià i apostòlic.\nCasa d’Espiritualitat Claret de Vic\nPasqua Jove, amb adults i famílies\nGrups juvenils i universitaris\nCases de convivències:\nCasa de convivències Claret Etxea (Torrepadre, Burgos)\nClaret Etxea Basseria (Dima)\nCasa de Convivències Salvatierra (Àlaba)\nClaret presenta un llibre que explora la “lluita profètica de Casaldàliga”


tens un racó dalt del món: Damunt la gespa i amb el cel per testimoni\nDonen ganes d'estirar-s'hi.\nBon dia, Tib.\n28 de setembre de 2010, a les 8:04\nSe sent la placidesa.\n28 de setembre de 2010, a les 10:03\nsempre m'han semblat transcendents els camins que les formigues fan sobre els braços, les cames..\nquin pessigolleig més divertit, el de les formigues!\n28 de setembre de 2010, a les 10:55\nM'agrada estirar-me i fer-te companyia sota aquest cel i en la recerca del sentit de la vida!\nSento les formigues a les mans...\nun dibuix dolç i unes paraules boniques...\n28 de setembre de 2010, a les 14:03


La zona sud de Sant Josep, sa Caleta, es Bol Nou i la platja des Jondal - Santjosep.net\nLa zona sud de Sant Josep, sa Caleta, es Bol Nou i la platja des Jondal\nLa zona sud de Sant Josep, com a tota l’illa d’Eivissa, és un lloc ple de contrastos. D’una banda, podeu trobar diferents racons per gaudir de la tranquil·litat, la soledat i la bellesa dels paisatges illencs o, si ho preferiu, us podeu deixar endur per un ambient més animat i festiu.\nEn primer lloc cal destacar sa Caleta, envoltat de casetes de pescadors en les quals es guarden els vaixells i els estris de pesca. És una cala tranquil·la, d’ambient familiar, on encara s’ajunten famílies senceres els diumenges per gaudir del mar, del menjar i de la bona companyia. Sa Caleta, a més, allotja un poblat fenici que es troba integrat dins la declaració d’Eivissa com a Patrimoni de la Humanitat. Així doncs, es tracta d’una zona de gran riquesa paisatgística i històrica.\nMolt a prop de sa Caleta hi ha es Bol Nou, una platgeta de sorra molt freqüentada tant per habitants de l’illa com per turistes. De fet, no sempre és fàcil trobar un lloc on posar la tovallola i el para-sol. Les roques que rodegen aquesta platja són d’argila, així que molts visitants aprofiten per empastifar-se d’aquesta terra rogenca que, segons algunes persones, tenen propietats exfoliants i beneficioses per a la pell. És una platja ideal per anar amb nens ja que, perquè l’aigua els cobreixi, s’han d’endinsar molt mar endins. A més, a sa Caleta hi ha un restaurant on gaudir de la cuina mediterrània, perfecte per descansar i fer un beure.\nLa platja des Jondal pot ser és una de les platges més conegudes de la zona sud de Sant Josep. És una platja de pedres de còdols (provocat per l’erosió del mar), tot i que si us endinseu uns metres dins l’aigua trobareu sorra ràpidament. A la platja des Jondal l’ambient és prou diferent de la resta de platges i cales de la zona, ja que els quiosquets amenitzen els dies i els vespres de calor estiuenc de l’illa. Als quiosquets i restaurants de la platja des Jondal es pot gaudir de la cuina mediterrània, però també d’una més moderna i innovadora amb tocs més exòtics. A més, us podeu relaxar en una gandula ben còmoda a la vora del mar o fer-vos un bon massatge amb el soroll de les onades de fons. També hi ha llocs on comprar roba de bany i d’estiu. A la platja des Jondal es mescla l’ambient familiar i el més modern i cosmopolita de l’illa. És un lloc de contrastos, amb opcions per a tots els gustos…\nPots descobrir més coses de Sant Josep a la nostra secció Què es pot veure?


rebaixes: ENDAVANT FILL MEU... salms de l'Amor... aquarel·la\nENDAVANT FILL MEU... salms de l'Amor... aquarel·la\nPer arribar... no val el temps.\nEtiquetes de comentaris: endavant, fill meu, rebaixes, salms de l'amor\nPer arribar no val el temps... Em quedo amb aquesta idea. A vegades som tan impacients! Que res no s'ho val.\nGràcies, anton, per la teva saviesa.\n4 de gener de 2014 a les 21:09


En la interlocutòria, l’alt tribunal creu que la pretensió del Govern “repugna” perquè sembla una “burla” a la sentència judicial dictada el 2015. En paral·lel, l’Ajuntament de Cruïlles, al qual pertany els terrenys de l’abocador, i la Plataforma Alternativa a l’Abocador de Cruïlles (PAAC) demanen que es reactivi la comissió de seguiment que va aturar a l’anterior mandat la Generalitat. Consideren que cal que el Govern comenci a pensar en com retirarà tots els residus abocats entre el 2000 i el 2014, tal com reclama la sentència judicial del 2015.\nEl Tribunal Superior de Justícia de Catalunya (TSJC) ha reiterat a la Generalitat que procedeixi amb el buidatge de l’abocador de Vacamorta (Baix Empordà) després de desestimar un recurs de reposició que el Govern havia interposat el mes de maig per aconseguir més temps abans de començar les obres. Segons expliquen els magistrats en la interlocutòria, el nou recurs del govern sembla “una falta de respecte” a l’alt tribunal.\nEl TSJC recorda al Govern que la sentència es va publicar el 2015 i des d’aleshores s’han anat demanant aplaçaments perquè la Generalitat afirmava no tenir prou temps per tirar endavant els projectes de buidatge de l’abocador.\nA més, en la interlocutòria es recorda que es va donar “sis mesos de cortesia” a la Generalitat perquè pogués engegar els estudis necessaris abans de començar amb la retirada dels residus. Uns sis mesos que van començar a ser efectius a partir del 2017, quan l’ordre de buidatge es va fer ferma. Ara, ha passat un any i mig el TSJC no entén que es demani un nou aplaçament per falta de temps per al compliment de la resolució judicial.\nDes de l’abril esperant una reunió\nL’Ajuntament de Cruïlles, Monells i Sant Sadurní de l’Heura i la PAAC estan esperant una nova reunió de la comissió de seguiment per al buidatge de l’abocador. El conseller de Territori i Sostenibilitat, Damià Calvet, va prometre el mes d’abril que es reunirien en breu per posar-los al dia de les opcions que hi ha per al buidatge.\nTot i així, els membres de la plataforma i l’Ajuntament encara no han rebut cap citació. De fet, l’alcalde ha intentat fixar una data per la trobada, però des del departament s’han donat llargues.\nL’abocador del Baix Empordà, clausurat a finals del 2014 per ordre del Departament de Territori, acumula nombroses sentències. Tot plegat va motivar que es tanqués perquè la llicència estava mal donada. El TSJC també va sentenciar que s’havia de retornar l’espai al seu estat inicial, restituint la situació que tenia l’any 2000, abans que hi arribés el primer camió de deixalles.\nA principis de febrer, es va conèixer l’avantprojecte. El document posa sobre la taula fins a cinc possibilitats. Dues, valorades en 159 i 146 milions d’euros, passarien per transportar tots els residus a un o tres dipòsits autoritzats i en funcionament. L’altra preveu portar-les a un dipòsit nou (81 MEUR) i les altres dues contemplen utilitzar la tècnica del ‘Landfill Mining’, que permet reduir el volum de deixalles, i dipositar-les en un o tres dipòsits. Aquestes últimes tindrien un cost de 117,1 i 110,5 milions d’euros, respectivament. Aquest darrer sistema, però, podria retardar el procés més de 37 anys.


Rubí aborda la problemàtica de les colònies de gats i els animals perduts i abandonats - Diari de Rubí\nLes colònies de gats proliferen a la ciutat. / J.A. Montoya\nLa segona trobada de la Taula de Benestar Animal, reunida la setmana passada, va servir per posar en comú la diagnosi del futur Pla de Benestar Animal i per definir els objectius i les primeres actuacions generals que cal incloure en aquest pla. En aquest sentit, ja s’han creat dos grups de treball: un per abordar el tema de les colònies felines que hi ha a la ciutat i, un segon, per tractar l’actual sistema de recollida i manteniment d’animals perduts i abandonats.\nEn referència a les colònies de gats, entitats com Rodamons o Catlovers Paradise, que participen en la Taula, ja van apuntar a la primera trobada que les esterilitzacions que es realitzen periòdicament són insuficients. Només Rodamons es fa càrrec d’una seixantena de colònies a diferents punts de la ciutat. Les dues entitats reclamen més suport al consistori. La comissió específica que s’ha creat haurà de donar resposta a aquesta problemàtica.\nEn el mateix sentit, el grup de treball sobre l’actual sistema de recollida i manteniment d’animals perduts treballarà per fer propostes que millorin el model existent, que té febleses evidents. L’empresa Sir Can, amb seu a Olesa de Bonesvall, és qui gestiona el servei municipal de recollida i només s’emporta l’animal si no es localitza el propietari o aquest no el pot passar a recollir per Rubí. Així, quan un ciutadà detecta un animal perdut o abandonat avisa la Policia, però els vehicles de la Policia Local no estan preparats per transportar animals i, tot i que la comissària disposa de gàbies, no són funcions dels agents llegir els microxips per intentar localitzar el propietari. El govern espera tenir finalitzat el pla abans de finals d’any.\nMillores a les zones d’esbarjo per a gossos\nLa Taula també ha de servir per establir una estratègia municipal per al manteniment i la millora de les zones d’esbarjo per a gossos, segons ha explicat el regidor de Benestar Animal, Andrés Medrano.\nMentrestant, l’Ajuntament ha incorporat millores a les dinou zones d’esbarjo per a gossos a la ciutat. Entre aquestes, s’ha col·locat una nova senyalització a totes les àrees, on es mostren les normes d’ús d’aquests espais i s’ha instal·lat il·luminació a la zona petita d’esbarjo amb tancament del carrer Topazi. A més, aquest 2021 està previst instal·lar il·luminació a les zones amb tancament de la masia de Ca n’Oriol i a la zona gran del carrer Topazi. També s’han col·locat 14 bancs i s’han plantat 13 arbres a diferents espais d’esbarjo. En paral·lel, s’han executat obres a la zona d’esbarjo amb tancament de l’Escardívol. Concretament, s’ha construït un mur perimetral i s’han fet moviments de terres per suavitzar els desnivells existents, agreujats per les pluges.\nTambé s’han col·locat fonts a les zones amb tancament del carrer de Sedó, del parc de la Pau i la Natura i del carrer Mallorca. Per últim, s’ha reparat la tanca i s’ha col·locat una porta nova a la zona d’esbarjo del carrer Antoni Sedó.